Source: https://www.fanaticaudio.com/posts/helix-ja-match-lisamodulien-asennus/
Timestamp: 2020-06-05 15:20:57+00:00

Document:
Helix ja Match lisämodulien asennus - Fanatic Audio
Etusivu / FA Jutut / Helix ja Match lisämodulien asennus
Helix ja Match lisämodulien asennus
Helixin prosessoreihin ja DSP-vahvistimiin ja Matchin DSP-vahvistimiin on saatavilla lisämoduleita. Voit lisätä vahvistimeesi tai DSP-laitteeseesi seuraavia ominaisuuksia:
CD-tasoinen Bluetooth Audiostriimaus
USB HD Audio sisääntulo
RCA/kaiutintasoinen sisääntulopari ( tulossa pian! )
Bluetooth on loistava lisä mikäli autosi alkuperäisessä soittimessa ei ole laadukasta Bluetooth Audiostriimausta. Voit saada sen CD-tasoisena suoraan vahvistimeen ja säätää striimin äänenvoimakkuutta helposti URC.3 kaukosäätimestä. Varsin mieluisa lisä esimerkiksi useisiin BMW-autoihin joiden iDrive-soitinta ei voi vaihtaa ja auxin äänenlaatukin on kehno.
HD Audio moduli on täydellinen ratkaisu jos haluat täysin häviöttömän digitaalisen signaalin suoraan sisään vahvistimeen huippuluokan äänenlaatua metsästäessäsi.
RCA-sisääntulo ( TULOSSA PIAN ) on hieno lisä jos liität Plug&Play DSP-vahvistimen jälkiasennetun soittimen perään jossa on laadukkaat RCA-lähdöt. Et joudu käyttämään kaiutintasoista signaalia päätteen ohjaamiseen. Samalla modulilla saa haluttaessa vaihtoehtoisesti yhden parin lisää kaiutintasoisia sisääntuloja jos autosi alkuperäisessä järjestelmässä on tarvittavia summattavia lähtöjä enemmän kuin itse DSP-laitteessa on sisääntuloja.
Modulivaihtoehdot:
Match MEC BT ( Bluetooth audiostream & optinen lähtö )
Match MEC HD ( USB HD Audio )
Match MEC Analog IN ( RCA/Kaiutintasoinen sisääntulo TULOSSA PIAN )
Helix HEC BT ( Bluetooth audiostream & optinen lähtö )
Helix HEC HD ( USB HD Audio )
Modulin asennus laitteeseen
Itse homma on hyvin yksinkertainen ja käytännössä sen voi tehdä itse ihan mainiosti. Asennusaikaa kuluu vain muutama minuutti kun laite on pöydällä valmiina.
Lähtötilanne, Match UP 7BMW ja modulin pakkaus
Modulin pakkauksen sisältö. Moduli, uusi päätylevy laitteeseen ja asennusohje
Irroita päätylevyn ruuvit vahvistimesta tai DSP-laitteesta. Tässä tapauksessa 2 ruuvia. Sen jälkeen liu’uta laitteen pohjalevy pois jotta näet piirilevyn kokonaan.
Laitteen yläreunassa keskellä näkyy modulille valmis paikka johon se vain painetaan paikoilleen.
Nuolet näyttävät mihin moduli painettiin paikoilleen.
Seuraavaksi liu’uta pohjalevy takaisin paikoilleen ja kiinnitä modulin mukana tullut uusi päätylevy laitteeseen. Tämän modulin kiinnitys varmistetaan vielä prikan ja mutterin avulla kansilevyn päältä. Nämä ovat mukana paketissa. ÄLÄ KIRISTÄ LIIAN TIUKKAAN.
Valmis asennus näyttää tältä. Antenni pyöritetään vielä liittimeen paikoilleen ja laite on käyttövalmis.
Todella nopea ja helppo homma. Ainoa tarvittava työkalu on sopiva ruuvimeisseli laitteen ruuvien avaamiseen.
Tämä moduli asennettiin Match Up 7BMW-vahvistimeen BMW E60-sarjan autoon jossa ei ollut Bluetooth-audiostriimiä alkuperäisessä soittimessa lainkaan. Äänenlaatu bluetoothin kautta on todella hyvää luokkaa, parhaita mitä on vastaan tullut. Äänenvoimakkuuden säätö sujuu helposti URC.3 kaukosäätimestä.
Aihealue Asennusohje
Posted on 18/03/2020 10/04/2020 by Ilja Itkonen
Tags: Asennusohje, Laitekohtaiset ohjeet
Edellinen artikkeli Autosoittimen valinnanvaikeus – näin valitset oikein
Seuraava artikkeli: Vasteen korjaus taajuuskorjaimella

References: HD 

HD 
 HD 
 HD 
 HD 
 HD